CELEX: 
Language: fi
Date: 2017-05-18 00:00:00
Title: KOMISSION TÄYTÄNTÖÖNPANOASETUS (EU) …/…, asetuksen (EY) N:o 889/2008 muuttamisesta tiettyjen luonnonmukaisten vesiviljelyeläinten rehun osalta

KOMISSION TÄYTÄNTÖÖNPANOASETUS (EU) …/…,
            
            
               annettu 17.5.2017,
            
            
               asetuksen (EY) N:o 889/2008 muuttamisesta tiettyjen luonnonmukaisten vesiviljelyeläinten rehun osalta
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta 28 päivänä kesäkuuta 2007 annetun neuvoston asetuksen (EY) N:o 834/2007
                  1
                ja erityisesti sen 15 artiklan 2 kohdan ja 16 artiklan 1 kohdan,
            
            
               sekä katsoo seuraavaa:
            
            
               (1)Asetuksessa (EY) N:o 834/2007 vahvistetaan vesiviljelyeläinten luonnonmukaista tuotantoa koskevat perusvaatimukset, rehua koskevat vaatimukset mukaan luettuina. Kyseisten vaatimusten täytäntöönpanoa koskevat yksityiskohtaiset säännöt vahvistetaan komission asetuksessa (EY) N:o 889/2008
                  2
               .
            
            
               (2)Asetuksen (EY) N:o 834/2007 15 artiklan 1 kohdan d alakohdan i alakohdassa edellytetään, että kaloja ja äyriäisiä ruokitaan eläinten ravitsemukselliset tarpeet niiden eri kehitysvaiheissa täyttävällä rehulla.
            
            
               (3)Asetuksen (EY) N:o 889/2008 25 l artiklassa vahvistetaan tiettyjen mainitun asetuksen liitteessä XIII a olevassa 6, 7 ja 9 jaksossa tarkoitettujen vesiviljelyeläinten rehuja koskevat erityiset säännöt. Mainitussa artiklassa vahvistetuissa säännöissä suositellaan ympäristössä luontaisesti esiintyvän rehun käyttöä, jos sitä on saatavilla.
            
            
               (4)Asetuksen (EY) N:o 889/2008 25 l artiklan 1 kohdan mukaan kyseisiä eläimiäon ruokittava lammissa ja järvissä luontaisesti esiintyvillä rehuilla. Saman asetuksen 25 l artiklan 2 kohdassa sallitaan luonnonmukaisen kasviperäisen rehun tai merilevän käyttö, jos luontaisia rehuvaroja ei ole saatavilla riittävästi. Mainitun asetuksen 25 l artiklan 3 kohdan a ja b alakohdassa vahvistetaan kalajauhon ja kalaöljyn enimmäisosuus, joka voidaan lisätä kiinanhaimonnin ja katkarapujen rehuannokseen, jos saatavilla olevaa luonnonrehua on täydennettävä.
            
            
               (5)Haudontavaiheessa luonnonrehua esiintyy rajoitetusti, tai sitä ei ole saatavilla lainkaan. Jäsenvaltiot ovat ilmoittaneet komissiolle, että asetuksen (EY) N:o 889/2008 25 l artiklan 3 kohdan b alakohdassa vahvistettujen Penaeus-katkarapujen ja erityisesti (Penaeus monodon) ruokintaa koskevien sääntöjen soveltaminen johtaisi aliravitsemukseen ja kuolleisuuden kasvamiseen, mikäli niitä sovelletaan varhaisvaiheessa oleviin eläimiin hautomoympäristössä.
            
            
               (6)Asetuksen (EY) N:o 889/2008 25 l artiklan 1 kohdan mukaan kyseisiä eläimiä on ruokittava lammissa ja järvissä luontaisesti esiintyvillä rehuilla. Mainitussa artiklassa vahvistetun säännön tulisi koskea ainoastaan lihotusvaihetta, kun eläimiä pidetään lammissa ja järvissä eikä hautomoympäristössä, jossa luontaisia rehuvaroja ei ole saatavilla riittävästi. Tämä on erityisen merkityksellistä 31 päivästä joulukuuta 2016 alkaen, koska siitä lähtien muita kuin luonnonmukaisesti vesiviljeltyjä poikasia ei asetuksen (EY) N:o 889/2008 25 e artiklan 3 kohdan mukaan enää saa tuoda luonnonmukaiseen vesiviljelylaitokseen. Ennen kyseistä päivämäärää oli sallittua tuoda luonnonmukaiseen viljelylaitokseen tietty osuus muita kuin luonnonmukaisesti vesiviljeltyjä poikasia muista kuin luonnonmukaista tuotantotapaa noudattavista hautomoista.
            
            
               (7)Lisäksi komission asetuksella (EY) N:o 2009/427
                  3
                perustettu luonnonmukaista tuotantoa koskevaa teknistä neuvontaa antava asiantuntijaryhmä, jäljempänä ’EGTOP’, vahvisti, että asetuksen (EY) N:o 889/2008 25 l artiklan 3 kohdan a ja b alakohdassa annetut säännöt soveltuvat ainoastaan lihotusvaiheeseen
                  4
               . EGTOP katsoo, etteivät kyseisessä artiklassa vahvistetut kalajauhon ja kalaöljyn käyttöä koskevat rajoitukset riitä täyttämään varhaisvaiheessa olevien eläinten ravitsemuksellisia tarpeita hautomoympäristössä.
            
            
               (8)Komissio on todennut tarpeelliseksi muuttaa sääntöjä tiettyjen vesiviljelyeläinten rehun osalta täsmentämällä, että kyseisiä sääntöjä sovelletaan ainoastaan lihotusvaiheessa. Päätyessään tähän päätelmään komissio otti huomioon asetuksen (EY) N:o 834/2007 15 artiklan 1 kohdan d alakohdan i alakohdassa säädetyn vaatimuksen eläinten ravitsemuksellisten tarpeiden täyttämisestä niiden eri kehitysvaiheissa, asetuksen (EY) N:o 889/2008 25 l artiklan mukaisen suosituksen luontaisesti esiintyvän rehun käytöstä, jos sitä on saatavilla, sekä EGTOPin lausunnon. 
            
            
               (9)Sen vuoksi asetusta (EY) N:o 889/2008 olisi muutettava.
            
            
               (10)Tässä asetuksessa säädetyt toimenpiteet ovat luonnonmukaisen tuotannon komitean lausunnon mukaiset,
            
            
               ON HYVÄKSYNYT TÄMÄN ASETUKSEN:
            
         
         
            
               1 artikla
            
            
               Muutetaan asetus (EY) N:o 889/2008 seuraavasti:
            
            
               Korvataan 25 l artiklan 1 kohta seuraavasti:
            
            
            
               ”1. Liitteessä XIII a olevassa 6, 7 ja 9 jaksossa tarkoitettuja vesiviljelyeläimiä on lihotusvaiheen aikana ruokittava lammissa ja järvissä luontaisesti esiintyvillä rehuilla.”
            
            
               2 artikla
            
            
               Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 17.5.2017.
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  EUVL L 189, 20.7.2007, s. 1.
               
               
                  
                     (2)
                  Komission asetus (EY) N:o 889/2008, annettu 5 päivänä syyskuuta 2008, luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta (EUVL L 250, 18.9.2008, s. 1).
               
               
                  
                     (3)
                  Luonnonmukaista tuotantoa koskevaa teknistä neuvontaa antavan asiantuntijaryhmän perustamisesta 3 päivänä kesäkuuta 2009 tehty komission päätös (EY) N:o 2009/427 (EUVL L 139, 5.6.2009, s. 29).
               
               
                  
                     (4)
                  Loppuraportti: http://ec.europa.eu/agriculture/organic/sites/orgfarming/files/final_report_egtop_on_aquaculture_part-c_en.pdf.